cyanic-selkie/wikianc huggingface dataset:
רם ויקר
רם ויקר (1936 – 26 בפברואר 2003) היה אמן קומיקס הודי שעבד על הסדרה Amar Chitra Katha, המבוססת על מיתולוגיה, היסטוריה ופולקלור הודי. הוא אייר את הגיליון הראשון, 'קרישנה' בשנת 1969, ורבים אחרים אחר כך. בשנות השמונים הוא היה מאייר של כתב העת טינקל, שערך אננט פאי. שם, הוא היה האיש שעמד מאחורי האמנות של דמויות אייקוניות כמו סופנדי, פיארלאל, נאסר א-דין, צ'ורו וג'ורו ורבים אחרים. רם ויקר נפטר בשנת 2003, כאשר הקומיקס על צ'אנקיה ווישוואמיטרה היו הפרויקטים האחרונים שלו. בתו ארכנה אמברקר הייתה אמנית במגזין טינקל מאז ובנו סנג'יב ויקר אייר גם עבור טינקל בראשית שנות התשעים.
הקלר וקוך HK416
על בסיס ה-HK416 פותח גם רובה בקליבר 7.62x51 מ"מ נאט"ו בשם HK417, המאופיין בדיוק וטווח רב עם קצב אש נמוך יותר. ה-HK417 משמש בעיקר כרובה קרב או רובה קלעים ונמצא אף הוא בשימוש מגוון יחידות צבא ומשטרה ברחבי העולם כולל צבא ארצות הברית (תחת השם M110A2) והצבא הגרמי (תחת השם G27 ו-G28).
תסמונת פריז
היסטוריה
בשנת 2004 כתבו ד"ר אוטה וקוהוטורס בכתב העת הפסיכיאטרי הצרפתי, כי צרפת הייתה המדינה האירופית היחידה שהציעה טיפול מיוחד לסינדרום זה לאזרחים יפנים בשפתם, כהסכם בין שגרירות יפן למחלקה של ד"ר אוטה בבית החולים סיינט-אן. במאמר, הם קובעים כי בין השנים 1988–2004 אושפזו 63 חולים יפנים והופנו לד"ר אוטה. 50% היו בני 20–30. מבין 63 החולים, 48 אובחנו כסובלים מהפרעות סכיזופרניות או פסיכוטיות אחרות.
מרסלה קלוסטרבואר
ביוגרפיה
בשנת 1998 שיחקה בטלנובלה הארגנטינאית "Verano del '98" ("קיץ 98'"), בה גילמה את דמותה של חוספינה לצד אגוסטינה צ'רי. על תפקידה זה זכתה בפרס "מרטין פיירו" בקטגוריית השחקנית הטובה ביותר.
פאול מוהן
ראשית חייו
מוהן היה בנם של המטיף אלפרד מוהן וליונה סיכלר. ב-1916 החל לימודיו באוניברסיטת סטוקהולם. בשנים 1917–1920 שירת בנציגות השוודית בקונסטנטינופול. לאחר לימודים בהאג, ציריך וסטוקהולם, הוא נרשם לאוניברסיטת אופסלה ב-1925, בה סיים לימודי .B.A ב-1926.
נשפון צהוב
נשפון צהוב (שם מדעי: Dasypterus) הוא סוג או תת-סוג של עטלף קטן-בינוני במשפחת הנשפוניים, ובו 4 מינים, שחיים ביבשת אמריקה. הוא תואר במקור כתת-סוג של נשפון שעיר-זנב בשנת 1870 על ידי הזואולוג הגרמני וילהלם פיטרס ומאז נמצא בליבה של מחלוקת טקסונומית בקהילה המדעית האם הוא זכאי למעמד של סוג עצמאי. במחקר משנת 2017, נמצא שרמת הסטיה של הנשפון הצהוב לבין תת-הסוגים האחרים גדולה יותר מהנדרש עבור סוג עצמאי; בשל כך, ערך זה מתייחס לנשפון הצהוב כאל סוג עצמאי.
ניקי לאודה
לאחר פרישתו
בשנת 2016 הוענק לו פרס לוריוס למפעל חיים.
לאודה מת ב-20 במאי 2019, 9 חודשים לאחר שעבר השתלת ריאות.
גדי וילצ'רסקי
גדי וילצ'רסקי
בשנת 2011 התפרסם במסגרת המחאה החברתית, כאשר השתתף בראיון בשידור חי בערוץ 1, תוך שהוא מוצג כאחד ממנהיגי המאבק, בעת שגילם דמות בדויה בשם "גדי וילצ'רסקי". במשך חודש וחצי הוצגה הדמות בכלי תקשורת רבים ללא ידיעה שמדובר בשחקן. בשיא המחאה אף נעצר מור על ידי המשטרה בעת שהפגין מול בית עיריית תל אביב תוך גילום דמות זו. מאז המשיך במופעי סטאנד-אפ רבים ברחבי הארץ. שם דמותו של "גדי וילצ'רסקי", המגולמת על ידי מור, מקור שם משפחתו ב"כיסא גלגלים" (wheelchair באנגלית, "ווילצ'ייר" בתעתיק עברי), כאשר בתחילה מור היה מעוניין לגלם דמות שמבוססת על נכה צה"ל עם כיסא גלגלים.
בקיץ 2019 יצא לאקרנים הסרט הקומי "בזמק", בו הופיע בתפקיד ראשי ואף היה שותף לכתיבת התסריט.
דניאל מנחם סימון
שירות צבאי סדיר
דני התגייס בשנת 1970 לסיירת אגוז, יחידת הסיור של פיקוד צפון. תאונה באחד מן המסעות לקראת סוף הטירונות, בה דרס אותו עוקב (מוביל מים) ושבר את רגלו הובילה אותו לרדת מחזור ולשרת בפלוגה ג' עליה פיקד דרורי ברגמן(נהרג בעת פעילות מבצעית בבירנית ב 1972). ברגמן הישרה על הפלוגה רוח של חברות ושותפות אמת. במהלך השירות הצבאי בפלוגה השתתף דני סימון בפעילות מבצעית בלבנון ובסוריה, יצא לקורס חובשים, ואחר כך שירת כרס"פ.
לימודי הרפואה ותפקידיו כרופא כירורג
ההחלטה של דני ללמוד רפואה התקבלה במהלך שירותו הצבאי כחובש בסיירת אגוז. עם שחרורו מהשירות הצבאי, הצטרף דני למכינה האוניברסיטאית בירושלים על מנת לשפר את ציוני הבגרות שלו במטרה להתקבל לבית הספר לרפואה והיה תלמיד מצטיין בכל התחומים. התשובה מבית הספר לרפואה של האוניברסיטה העברית על כך שהתקבל ללימודים, הגיעה בדיוק בשבועיים בהם חזר הביתה מסיני, בנובמבר 1973, בהפוגה הראשונה של מלחמת יום כיפור. הוא החל את לימודיו חצי שנה מאוחר יותר.
ב-1993 יצא לשנת התמחות בתחום הטראומה, והצטרף לצוות המחקר בבית החולים אלגני, בפיטסבורג, פנסילבניה. בשנה זו חקר את מנגנון קירור הגוף של יונקים בשנת החורף על מנת להגדיל את טווח הזמן שבו ניתן לטפל באיבוד דם אצל פצועים. באוקטובר 1996 התמנה למנהל יחידת הטראומה במסגרת החטיבה הכירורגית בבית החולים קפלן. באותה השנה זכה בפרס רופא מצטיין בקופת חולים כללית. תוך כדי מילוי תפקידו כמנהל יחידת הטראומה בקפלן הלכה ונוצרה אצל דני ההבנה שהטיפול בפצוע הרב מערכתי, מחייב התייחסות שונה מן הקיים בשטח. לפי תפיסתו, מנהל יחידת הטראומה צריך להיות זה שאחראי על הפצוע וללוות אותו מרגע הגעתו לחדר ההלם ועד לשחרורו למחלקת השיקום. הוא ניסח תפיסה זו בתוכנית בה פירט מה צריכה לכלול יחידת טראומה ומהן דרכי הפעולה שלה.
גלן הנסרד
ביוגרפיה
הנסרד הקליט גרסת כיסוי ל-"You Ain't Goin' Nowhere" של בוב דילן לסרט "אני לא שם" ב-2007. ב-2009, הנסרד אמר שהוא ואירגלובה כבר לא במערכת יחסים.
ב-19 ביוני 2012 יצא אלבום הסולו הראשון שלו, "Rhythm and Repose".
ריוניזם
היסטוריה של התנועה
גונצ'רובה החלה לצייר בסגנון הריוניסטי כבר ב-1909, אך המניפסט הריוניסטי שנכתב על ידה ועל ידי לריונוב ב-1912, פורסם שנה לאחר מכן. במניפסט מביע לריונוב את הדברים הבאים: "סגנון הציור הריוני שנוצר על ידנו, משוחרר מצורות ריאליסטיות, קיים ומפתח את עצמו רק על פי חוקיו הציוריים."
הריוניסטים חיפשו אמנות שנמצאת מעבר להפשטה, מחוץ לזמן ולמרחב. הם ביקשו לשבור את המחיצות בין האמן לציבור. ציורים ריוניסטיים התמקדו אפוא בקרניים המשתקפות מהאובייקטים, וכיצד הם נעים. הם שאבו את השם מהשימוש בקרניים דינמיות של צבע מנוגד, המייצגות קווים של אור מוחזר - "הצלבה של קרניים מוחזרות מאובייקטים שונים".
דימונה
דימונה היא עיר במחוז הדרום בישראל, והעיר הגדולה בשטחה השיפוטי בישראל (173 קמ"ר).
היסטוריה
ישנם חילוקי דעות מי הגה את רעיון הקמת העיר דימונה, לדברי שר הפיתוח דב יוסף בשנת 1953 בעת ביקורו במפעלי ים המלח הוא בילה מספר לילות במחנה העובדים, והזיע כל הלילה, הוא חיפש מקום יבש יותר שיוכלו לישון בו העובדים וכך נולד הרעיון להקים עיר בדימונה. אך כמה שנים מאוחר יותר התפרסמה כתבה שטוענת שגולדה מאיר הגתה את רעיון הקמת העיר דימונה.
קהילת העבריים
הקהילה הוקמה בשנת 1969 כאשר תושביה החזיקו רק אשרות של תיירים, ללא כל מעמד של קבע. בשנת 1990 קיבלו חברי הקהילה מעמד של תושבים ארעיים. מעמד זה התיר להם ישיבה חוקית בארץ, אך לא נתן להם מעמד של קבע וגם לא אזרחות ישראלית. בשנת 2003 קיבלו בני הקהילה מעמד של תושבי קבע.
הכותל המזרחי
שער הרחמים
בחלקו הצפוני של הכותל המזרחי קיים שער כפול (הצפוני: 'שער התשובה', הדרומי: 'שער הרחמים') שעל פי מראהו וסגנון עיטוריו מתוארך לסוף התקופה הביזנטית, אז נהגו הנוצרים לעשות דרכו תהלוכות לתוך הר הבית. הידועה שבהן היא התהלוכה בה הושב הצלב, שעל פי המסורת הנוצרית עליו נצלב ישו הנוצרי, אשר נשדד קודם לכן על ידי הפרסים בעת שכבשו את ירושלים.
סשה פרקינסון
סשה לואיז פרקינסון (באנגלית: Sacha Louise Parkinson נולדה ב-11 במרץ 1992) היא שחקנית קולנוע וטלוויזיה אנגלייה.
קריירה
בשנת 2020 שיחקה בעונה התשיעית של סדרת הטלוויזיה רגליים קרות.
פסרוניוס
תיאור
בדומה לצמחים פרהיסטוריים אחרים הפסרוניוס ידוע ממספר מאובנים של איברים שלא תמיד השתמרו או נמצאו בצורה בה היו בעודם בחיים. אלה כוללים שרידי מעטפת שורשים, גבעול, שסעי עלים ועלים בעלי נבגים.
פאיק בולקיה
קריירת מועדונים
ב-24 בדצמבר 2021, בולקיה חתם בצ'ונבורי מליגת העל התאילנדית.
נשפון פרפרי
תפוצה וביולוגיה
הנשפון הפרפרי פעיל בדמדומים ובלילה ומבלה את שעות היום בשינה בחללי עצים, כפות של בננה וקוקוס ובקתות נטושות. בניגוד למרבית העטלפים, סוג זה אינו נוהג לעטוף את גופו בכנפיו בזמן השינה. הנשפונים הפרפריים חיים בבדידות, בזוגות או בקבוצות קטנות של 3–12 פרטים. במהלך הלילה, הם יוצאים לתור אחר חרקים בשטח פתוח או מעל מקורות מים, ומאתרים את טרפם באמצעות איכון-הד בתדר של 30–70 קילוהרץ שאינו נשמע לאוזן אנושית. העשים מהווים את מזונם העיקרי, והם מסוגלים לבצע תמרונים מורכבים באוויר במהלך הציד. יש עונת רבייה אחת בכל שנה בחורף, אך העיתוי משתנה מאזור לאזור בהתאם לקו הרוחב (דצמבר בצפון ואוגוסט בדרום). הנשפונית ממליטה גור יחיד או תאומים לאחר היריון של 3 חודשים והוא נגמל לפני גיל חודשיים.
ראובן הורוביץ
בימי השואה
בגטו ורשה עסק בפעילות תורנית ותרבותית. בזמן קרוב לפרוץ מרד גטו ורשה ניסו הגרמנים להשפיע על היהודים לעבור ל"עבודה" בערים אחרות, שמשמעותה האמיתית היה שליחה למחנה השמדה. כאשר ראו הרבנים כי לא מעט יהודים נוטים לקבל את ההצעה ביאושם, כנסו ישיבה מיוחדת שבה השתתף הרב ראובן הורוביץ, ובה הוחלט לומר ליהודים לא לנסוע כי מדובר בשליחה להשמדה ולא לכל עבודה שהיא.
אתי מלבנון
בספר
בפרק הפותח את הספר מתאר יאיר את הלחימה בדרום לבנון בטרם מלחמת לבנון ואת מבצע צלצל, שהתרחש ב-19 ביולי 1981. בעקבות מספר ימי קרב ארטילרי בין אש"ף לצה"ל, שבהם הופגזו יישובי הצפון, פיקד יאיר על פשיטה שביצעו הצנחנים מדרום ל"מזרעת- אל- מצילה", כחמישה קילומטרים מדרום למזרח לשפך הזהרני שבלבנון. הכוח הוטס במסוקי "יסעור" לקרבת היעד, ופשט על מפקדת מחבלים מארגון החזית העממית לשחרור פלסטין - המפקדה הכללית של אחמד ג'יבריל. בקרב שהתפתח נהרגו חמישה מחבלים. לכוח הפושט, בפיקוד יאיר, היו שבעה פצועים והרוג, קצין האג"ם החטיבתי יוסי טהר. יאיר ואנשיו חולצו תחת אש מן השטח במסוקים לאחר שהמשימה בוצעה והיעד הושמד.
פריצקר
פריצקר הוא שם משפחה אשכנזי.
האקתון
הקבוצות בהאקתון מורכבות לרוב מאנשי עשייה כגון מפתחי קוד, מעצבים דיגיטליים לצד מנתחי נתונים, מומחי תוכן ו- Need Knowers בתחומים בהם עוסק ההאקתון.
בישראל נערכים גם האקתונים שלא עוסקים בהכרח בתכנות; כך, נערך בבאר שבע האקאתון שמטרתו למצוא פתרון לבעיית עפיפוני הטרור, וחברת Deloitte ערכה האקאתון במסגרתו הפיקו המשתתפים סרט וידאו ב-24 שעות. בחודש אפריל 2019 נערך לראשונה בעולם, האקתון בנושא האירוויזיון בתל אביב, לכבוד אירוח התחרות בעיר.
מצעד הפזמונים הבין-לאומי השנתי (2010–2019)
ערך זה עוסק במצעדי הפזמונים הישראליים השנתיים "מצעד הפזמונים הבין-לאומי השנתי" שנערכו החל משנת 2010.
2017
שיר השנה הוא "Shape of You" של אד שירן שהכניס ארבעה שירים לעשירייה הראשונה. כמו כן, השיר נבחר לשיר העשור בגלגלצ. אנשי השנה הם אד שירן, Imagine Dragons וקולדפליי. השיר הגרוע של השנה הוא "Bum Bum Tam Tam" של מק פיוטי.
2018
שיר השנה הוא "Girls Like You" של מארון 5 וקארדי בי. נשות השנה במוזיקה הן סיה (בפעם הרביעית בעשור זה), אריאנה גרנדה ודואה ליפה. השיר הגרוע של השנה הוא "Later Bitches" של דה פרינס קארמה.
מצעד העשור 2010–2019
בחלק מן הקטגוריות פורסמו מקומות 1 עד 3:
אוגולין
הקהילה היהודית
בן הקהילה, פרופסור ולדימיר גולדנר (1933 - 2017) היה אחד מהקרדיולוגים הנודעים בקרואטיה.
MachineGames
היסטוריה
לאחר רכישת חברת האם ZeniMax על ידי מיקרוסופט, הכריזה החברה כי תעבוד יחד עם אולפני לוקאס פילם על פיתוח משחק וידאו המבוסס על זיכיון אינדיאנה ג'ונס, וזאת לצד העבודה על כותר עתידי בסדרת Wolfenstein שעתיד לחתום את הסדרה.
בית הספר המוסקבאי למתמטיקה וניווט
בית הספר המוסקבאי למתמטיקה וניווט (ברוסית: Школа математических и навигацких наук) היה מוסד השכלה רוסי שנוסד על ידי פיוטר הגדול בשנת 1701. היה ממוקם במגדל סוחארב והעניק השכלה טכנית ראשונה וחלק גדול מתוכנית הלימודים שלו הוקדשה להכשרת מלחים, מהנדסים, וקרטוגרפים כדי לתמוך בחיל הים והצבא המתרחב של פיוטר לרבות חיל ההנדסה של צבא רוסיה.
שרלוט גסט
חקר ספרות וויילס הקדומה
החל משנות ה-30 של המאה ה-19 חקרה גסט את הספרות הוולשית של ימי הביניים ויצרה קשרים עם חוקרי ספרות ולשון ולשים ששקדו על החייאת הספרות והלשון של מולדתם. בפרט אספה גסט ותירגמה שירי-עלילה מוולשית לאנגלית מודרנית ועסקה בתרגום "הספר הלבן של ריידרך" (Llyfr Gwyn Rhydderch), שנכתב סביב שנת 1350 ו"הספר האדום של הרגסט" (Llyfr Coch Hergest) שנכתב בשנים 1382–1410. תרגומה, שהיה התרגום הראשון של יצירות אלה, ראה אור בשבעה כרכים בין 1838 ל-1845 תחת השם "מבינוגיון" (שם שהיא טבעה, כתוצאה מטעות בצורת הריבוי של מונח וולשי).
איוואן קיי
חיים אישיים
לקיי יש שתי בנות והוא חי בלונדון.
ג'ורג' ספנסר-בראון
הספר השפיע על חוקרים רבים כמו למשל על Heinz von Foerter, Humberto Maturana, Francisco Varela ו Louis Kauffman.
משה אטיאס
ביוגרפיה
בין השנים 1988–2012 שימש אטיאס כמרצה מן החוץ בבית הספר למוסמכים במנהל עסקים ע"ש ליאון רקנאטי באוניברסיטת תל אביב ובשנת 2011 נבחר כמרצה מצטיין בפקולטה לניהול.
הרכבת העילית של לונדון
הרכבת העילית של לונדון (באנגלית: London Overground) היא מערך של קווי רכבת פרוורית מונעת בחשמל הפועל במטרופולין לונדון רבתי. הרכבת העילית נמצאת תחת פיקוחו של TfL, תאגיד התחבורה של לונדון. בשנת 2017 השתמשו בשירותיה 189 מיליון נוסעים. היא מהווה שירות משלים לרכבת התחתית של המטרופולין.
הרכבת
מערך הרכבת העילית כולל תשעה קווים שונים באורך כולל של 167 קילומטר ובו 112 תחנות נוסעים. כמשתמע משמה של הרכבת נמצאות המסילות שלה בעיקר על פני הקרקע ומיעוטן הן תת-קרקעיות.
בסוף 2017 החלה הרכבת העילית להפעיל שירות לילה חלקי.
אמידו באלדה
קריירה
ב-14 בינואר 2015 הגיע באלדה לישראל והושאל לקבוצת הפועל תל אביב עד לתום העונה. למחרת כבר ערך את הופעת הבכורה שלו במועדון, כשעלה כמחליף בדקות הסיום בניצחון 1-2 על הפועל ראשון לציון במסגרת סיבוב ח' של גביע המדינה. ב-20 בינואר ערך את הופעת הבכורה שלו בליגת העל, כשפתח בהרכב הקבוצה במשחק מול בית"ר ירושלים באצטדיון טדי, אשר הסתיים בתיקו 1–1. בסך הכל ערך באלדה 11 הופעות במדי הפועל תל אביב בכל המסגרות, וב-7 במאי שוחרר מהמועדון עוד בטרם הסתיימה העונה.
סופרמן ולויס
שידור
במאי 2020, נודע כי הסדרה עתידה לעלות לשידור במהלך עונת השידורים החדשה לשנת 2021 שנקבעה בעקבות מגפת הקורונה. באוקטובר 2020, נחשף שהסדרה תעלה לשידור ב-23 בפברואר 2021.
עוקצן תלת-קוצי
תיאור
העוקצן נטרף בידי מספר אוכלי דגים כמו עופות מים, לוטרות ובעיקר דגים אחרים כמו טרוטה וזאבי נהרות. כשדגים כאלה מתקרבים אליו לעיתים קבוצת העוקצנונים תנסה להדוף את הטורף באמצעות כוחם המשותף, מה שירתיע אותו אם כי הם צריכים לעשות זאת יחדיו כדי שלא ייטרפו.
אורות אדומים
אורות אדומים הוא סינגל שהוקלט על ידי הזמרת-יוצרת הישראלית ג'ולייטה. השיר יצא לאור ביולי 2004, כסינגל שלא מתוך אלבום. שיר זה היה לראשון של ג'ולייטה אשר הצליח להיכנס אל מצעד סוף השנה של רשת ג'.
פורוסייה
פרשות
ההכשרה בפרשות הייתה אבן הפינה של ההכשרה באמנות הפורוסייה. הלוחם הצעיר למד את יסודות הפרשות, בתחילה כנראה על דגם של סוס ולאחר מכן על סוס ללא אוכף. בהכשרה הראשונית בפרשות נלמד כיצד לעלות על סוס (מצד שמאל) וכיצד לרדת ממנו, כיצד לזנק מעל גבי הסוס עם ציוד מלא ובלעדיו, וכיצד לבצע את צורות הדהירה השונות של הסוס, קרי הליכה, טפיפה, דהירה קלה ודהירה מהירה. לאחר מכן, התקדמו הלוחמים ללמוד כיצד לרכב על סוס עם אוכף. בהכשרה המתקדמת יותר נלמדו עקרונות השימוש באוכף, ברסן ובארכופים, וכן גם בפניות עם הסוס. במהלך ההכשרה בפרשות אמור היה הלוחם ללמוד גם כיצד לטפל בסוס חולה.
הקהילה היהודית בבאדן (שווייץ)
קהילות לנגנאו ואנדינגן
רוזנות באדן בשווייץ הוקמה בשנת 1415. עד לסוף המאה ה-18 נאסר על היהודים להתיישב באופן חופשי בתחומה ולנהל חיי קהילה. יהודים בודדים הצליחו לרכוש כתבי חסות בתמורה לתשלום מיסים גבוהים. היו אלה בעיקר לרופאים, בעלי בתי דפוס ומלווי כספים שהתיישבו בערים, וסוחרי בהמות ורוכלים שהתיישבו בעיירות ובכפרים. במאה ה-18 הותר ליהודים להתיישב דרך קבע ברוזנות באדן רק בתחומן של שתי עיירות, לנגנאו ואנדינגן השוכנות כארבעה קילומטרים זו מזו וכעשרה קילומטר צפונית לעיר באדן. בתחום שתי עיירות אלה הוענקה ליהודים עצמאות רבה לניהול חייהם. קהילת לנגנאו הקימה בית כנסת בשנת 1750 וקהילת אנדינגן בשנת 1764. יהודי לנגנאו ואנדינגן לא הורשו לקבור את מתיהם בתחומי הרוזנות. בסוף המאה ה-17, הם נאלצו לרכוש קרקע להקמת בית קברות מעבר לגבול, על אי בגדה הימנית של הריין באזור העיר ואלדסהוט במרקיזות באדן (גרמניה). לאחר שמי הנהר סיכנו את קיום בית הקברות, שתי הקהילות קיבלו בשנת 1750 אישור להקים בית קברות משותף על קרקע שנרכשה בין שני היישובים. המצבות יחד עם כ-80 קברים מבית הקברות העתיק הועברו בשנת 1955 לבית הקברות אנדינגן-לנגנאו. בית הקברות אנדינגן-לנגנאו עדיין קיים והוכרז מבנה היסטורי לשימור וכך גם בתי הכנסת בלנגנאו ובאנדינגן.
החוק שנחקק ב-7 במאי 1846 העניק ליהודים אישור להתיישב בכל תחומי קנטון ארגאו. כתוצאה מכך יהודים רבים עברו להתגורר בערים הגדולות, ביניהן עיר המרחצאות באדן השוכנת כ-25 קילומטר מציריך. בחוק שאושר על ידי המועצה הפדרלית ב-24 בספטמבר 1856 הוענקו ליהודי הקנטון זכויות שוות לאלה של שאר האוכלוסייה אבל התנגדות האוכלוסייה הנוצרית גרמה לכך שהחוק ייושם בפועל רק בשנת 1863.
צבי רסקי
קריירה מוניציפלית
בשנת 1972 עמד בראש ועדה (ועדת רסקי) לשיקום בדואים שפונו מפתחת רפיח. בשנים 1974–1978 עבד במשק החקלאי שבבעלותו.
יובל אילון
ביוגרפיה
יובל אילון החל את לימודיו בבית הספר היסודי ע"ש "פינס" בגדרה והשלים את לימודיו בתיכון האזורי השש-שנתי בגדרה במגמה הריאלית מתמטיקה-פיזיקה-כימיה. הוא בוגר תנועת הנוער ה"מכבי הצעיר". עסק בספורט, והיה שחקן קבוצת מכבי רחובות בכדוריד שהייתה ברמה גבוהה בליגת הכדור-יד.
בספטמבר 2012 קיבל את הפיקוד על בית הספר לקצינים בבה"ד חיל הים. במהלך פיקודו שינה אילון את תפיסת ההכשרה של קציני הים. נתן דגש לתחומי הפיקוד החל משלב המיון ועד לגמר ההכשרה. חוזק הקשר עם בית הספר לקצינים בהד 1 ופותחה הכשרה אחודה של 3 שבועות המשותפות להכשרת קציני היבשה הלוחמים וקצונת הים. החל בתהליך של שיתוף פעולה עם האקדמיה הימית של ארצות הברית באנאפוליס אשר כולל חילופי צוערים - חובלים ישראלים לומדים באנאפוליס וצוערים אמריקאים בישראל לתקופות זמן קצובות. בנוסף, הוביל שינוי התואר האקדמי המוקנה לחובלים מתואר ראשון כללי לתואר בוגר במדעי המדינה. בהכוונתו נבנה גם מחנה הכשרה לצוערי קורס חובלים בבסיס אילת.
בנובמבר 2019 הועלה לדרגת תא"ל ומונה לראש מספן המודיעין הוא סיים את תפקידו בדצמבר 2021.
היידי תומאס
ביוגרפיה
במרץ 2008 זכתה תומאס בפרס הכותבת הטובה ביותר של האגודה המלכותית לטלוויזיה על הסדרה "קרנפורד". באפריל 2008 קיבלה את פרס הכותבת הטובה ביותר מטעם Broadcasting Press Guild על עבודתה ב"קרנפורד", "נעלי בלט" וב-"Lilies". עוד הייתה מועמדת על "קרנפורד" לפרס באפט"א לטלוויזיה ולפרס אמי לבידור בפריים טיים. בנובמבר 2008 זכתה תומאס בפרס הסדרה הטובה ביותר של גילדת הסופרים של בריטניה עבור "קרנפורד". ב-2011 הייתה מועמדת לפרס אמי לבידור בפריים טיים על הסדרה "על אדונים ומשרתים". בדצמבר 2012 קיבלה את הפרס השנתי Technicolor Writing Award של "נשים בקולנוע ובטלוויזיה" על תרומתה לתחום.
רמת מידנייט
גובהה של הרמה 2,200 מטרים מעל פני הים.
לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 298
יחסי אוסטרליה–אינדונזיה
יחסי אוסטרליה–אינדונזיה הם היחסים הדו-צדדיים שבין הקהילייה של אוסטרליה לבין רפובליקת אינדונזיה. שתי המדינות מנהלות, מתוקף היותן קרובות גאוגרפית, יחסים מורכבים. הפעם הראשונה שבה מצוינים היחסים בין המדינות היא במאה ה-17, כשבני העם המקאסרי יצרו קשר עם האבוריג'ינים והעמים שהתגוררו באוסטרליה באותה עת. לאחר מתן העצמאות לאינדונזיה, שתי המדינות כוננו יחסים דיפלומטיים ב-1949. בשנת 2018 עמד היקף הסחר בין המדינות על 17.8 מיליארד דולר אוסטרלי, עלייה של 6.9% מ-2017. בנוסף, באותן שנים קיבלה אינדונזיה סיוע מאוסטרליה בסך 331.3 מיליון דולר אוסטרלי.
עצמאות אינדונזיה
אוסטרליה הביעה את עמדתה על הסכסוך בין הולנד לאינדונזיה בדיון במועצת הביטחון של האו"ם ב-30 ביולי 1947, כשהאשימה את הולנד בהפרת השלום. אוסטרליה המשיכה והעלתה את הנושא לסדר היום של המועצה. יומיים מאוחר יותר, הוחלט באו"ם על הפסקת אש ועל הקמת ועדה לחידוש השיחות. ההנהגה האינדונזית הציגה את אוסטרליה כמועמדתה לחברה בוועדה, שהביאה בסופו של דבר להסכם רנוויל בינואר 1948. ההסכם לא החזיק מעמד זמן רב, ובדצמבר 1948 פתחו ההולנדים בהתקפה חדשה (מבצע עורב) על הכוחות האינדונזיים והצליחו לכבוש שטחים באי ג'אווה. המצב בשטח בין הצדדים הביא לייסוד שולחן עגול מאוגוסט ועד נובמבר 1949 ובדצמבר 1949 הולנד הכירה בעצמאות אינדונזיה. בתגובה לכך אוסטרליה הייתה לראשונות במדינות העולם שהכירו ברפובליקה החדשה.
לאחר מתן העצמאות שתי המדינות העניקו אחת לשנייה מעמד מדינה מועדפת, כשב-1959 נחתם הסכם בנושאי מסחר ומכסים. המעמד ההדדי נמשך עד היום, למעט בשנים 1970-1972.
תקופת סוקארנו
ב-1961, סוקארנו, בתמיכתה של המפלגה הקומוניסטית סיפח את פפואה המערבית, על רקע הידיעות על העצמאות שההולנדים תכננו להעניק למחוז. השטח הועבר סופית לשליטתה של אינדונזיה ב-1963, ו"מעשה הבחירה החופשית" הושלם ב-1969.
תקופת סוהארטו
לאורך השנים שתי המדינות חתמו על כמה הסכמים, הראשון שבהם הוא הסכם לשיתוף פעולה תרבותי, חינוכי, אומנותי וספורטיבי והוא נחתם ב-1968. ב-1973 אוסטרליה תרמה מיליון דולר לשיקום ושימור הבורובודור, מונומנט מהאיאני בודהיסטי שבאינדונזיה. באותה שנה המשא ומתן על הגבול בין שני הצדדים בים אראפורה הסתיים.
במהלך הפלישה האינדונזית לטימור הפורטוגזית ב-1975 נהרגו חמישה עיתונאים אוסטרלים. בתחקיר מ-2007 התגלה כי העיתונאים נהרגו בכוונת מכוון על ידי חיילים של הכוחות האינדונזים. לפי אינדונזיה, העיתונאים נהרגו במהלך חילופי אש בין הכוחות לבין מיליציה של תומכי העצמאות. לאורך הפלישה ממשלת אוסטרליה פעלה כדי למנוע מעורבות כלשהי בסכסוך ואף עודדה את אינדונזיה לכבוש את המקום מחשש להשתלטות של השמאל על המושבה לשעבר. בשנים שאחרי הפלישה ועד עזיבת האינדונזים, בין רבע לשליש מהאוכלוסייה נהרגה, כ-200 אלף בני אדם. ב-1976 ראש ממשלת אוסטרליה מלקולם פרייזר נפגש עם סוהארטו. ב-1978 אוסטרליה הודיעה על הכרה דה פקטו בסיפוח האינדונזי של מזרח טימור, וב-1979 על הכרה דה יורה, ובכך הייתה למדינה היחידה שהכירה באופן מלא במהלך.
ביב גרייבס
מושל אלבמה
גרייבס קיים מסעות מוצלחים רבים לוושינגטון די. סי. כדי להבטיח תקצוב עבור אלבמה, שאותם הוא כינה "מסעות לטלטול עצי שזיף" (plum-tree-shaking expeditions), והוא מונה על ידי הנשיא רוזוולט כחבר בוועדות המייעצות הלאומיות לחקלאות ולכבישים בין-אזוריים. גרייבס היה מתנגד נחרץ לעיקור כפוי, וב-1938 הוא בירך 1,200 נציגים בכנס היסוד של ועידת הדרום לרווחה חברתית, ועידה של ליברלים דרומיים, שדנו ביחסי עבודה, חכירת חוות, מס גולגולת וזכויות חוקתיות, וגינתה הפרדה גזעית כפויה בתחומי ברמינגהאם. רבע מהנציגים היו שחורים.
יחסי אוסטרליה–אינדונזיה
תקופת סוהארטו
הסכם האזור המשותף של טימור נחתם בדצמבר 1989 ועסק בייסוד אזור לשיתוף פעולה במים בין טימור לאוסטרליה. האזור עשיר בנפט וגז, וההסכם נועד לפתור את המחלוקות בין שתי המדינות בנוגע לבעלות על המקום. הסכם הגבול הימי קבע את הגבול הסופי בין שתי המדינות ונחתם ב-1997.
ביב גרייבס
מותו והנצחתו
מוסדות ומבנים רבים נקראו על שמו של גרייבס, אף על פי שמאז 2011 שונה שמם של רבים מהם.
כיום, באוניברסיטת מונטוולו ובאוניברסיטת צפון אלמבה  קיימים בניינים על שמו של גרייבס, ובעיר ויטמקה שבאלבמה קיים גשר על שמו שנבנה ב-1931. באוניברסיטת אובורן קיים מרכז גרייבס, שמשמש משכן למכלול של שלושים קוטג'ים, אפיתיאטרון, חדר אוכל גדול ופרוטומת נחושת בדמותו של גרייבס. מתוכם נותרו על שמו של גרייבס האמפיתיאטרון וכביש מקומי.
ב-3 בפברואר 2022, הודיעה אוניברסיטת אלבמה ששמו של בניין ביב גרייבס, ששימש כמשכן לקולג' לחינוך, ייקרא "בניין גרייבס-לוסי", לכבודם של גרייבס ושל אות'רין לוסי, פעילה חברתית והסטודנטית האפרו-אמריקאית הראשון באוניברסיטה. תאריך ההכרזה התרחש ביום השנה ה-66 לתחילת לימודיה של לוסי. כאשר היא ניסתה להיכנס לכיתות הלימוד ביום הלימודים הראשון, היא נתקלה במחאות אלימות ומצאה מקלט בספרייה של בניין גרייבס. זמן קצר לאחר מכן היא הושעתה ולאחר מכן הורחקה מהאוניברסיטה. ההחלטה על השם המשותף לבניין על שמם של גרייבס ושל לוסי נתקלה בתגובות חריפות, וב-11 בפברואר הודיע חבר הנאמנים שהבניין יקרא רק על שמה של לוסי.
יחסי אוסטרליה–אינדונזיה
המלחמה בטרור
האירועים שהתרחשו באינדונזיה ובאוסטרליה הביאו את שתי המדינות לשתף פעולה באופן הדוק יותר בין רשויות אכיפת החוק, בהתבסס על הסכם שנחתם ב-1999 ונגע להעברת סמים והלבנת הון. צוות שיתוף הפעולה האזורי של המשטרה האוסטרלית בג'קרטה סייע למשטרה האינדונזית ותרם למרכז ג'קרטה לשיתוף פעולה באכיפת החוק. הפעילות הזו משכה ביקורת, במיוחד אחרי שנעצרו בבאלי 9 אוסטרלים בחשד שניסו להבריח הרואין לאוסטרליה.
תיירות
גארודה אינדונזיה היא חברת תעופה אינדונזית ומחזיקה בנתח שוק של 45% מכלל הטיסות בין ג'קרטה ודנפסאר לסידני, מלבורן ופרת'. חברת התעופה האוסטרלית קוואנטס מציעה גם היא טיסות בין סידני וג'קרטה, וכן החברות וירג'ין אוסטרליה, אייר אסיה אינדונזיה וג'טסטאר איירווייז מציעות טיסות לבאלי.
חינוך
בשנת 2011 היו רשומים במערכת החינוך האוסטרלית כ-17 אלף סטודנטים אינדונזים בבתי ספר, הכשרות מקצועיות ואוניברסיטאות, כשרובם למדו מנהל עסקים, מסחר, מדעי החברה ואירוח. אוסטרליה מציעה יותר מ-250 מלגות שונות לאינדונזים כחלק מתוכנית קולומבו. למעלה מ-10,000 סטודנטים אינדונזים למדו באוניברסיטאות אוסטרליות כחלק מהתוכנית, ביניהם שר החוץ לשעבר של אינדונזיה מרטי נטלגאווה ולשעבר סגן נשיא אינדונזיה בודיונו.
עונשי מוות
הפעם האחרונה שבה נגזר עונש מוות באוסטרליה הייתה ב-1967, כשהראשונה לבטלו הייתה קווינסלנד ב-1922 עד ביטולו הסופי בכל המדינות ב-1984. לעומתה, עונש מוות מעולם לא בוטל באינדונזיה, אולם אף אזרח אוסטרלי לא היה כפוף לעונש מסוג זה לפני 2015, כשהסכם ההסגרה בין המדינות שנחתם ב-1992 מונע הסגרה שעלולה להביא לעונש מוות. המשטרה הפדרלית של אוסטרליה נדרשת להפעיל את מידת הסבירות בשיקוליה האם להאריך את שיתוף הפעולה עם רשויות במדינות זרות.
הסיוע הכלכלי לאינדונזיה
הסיוע האוסטרלי לאינדונזיה היה שווה 331.3 מיליון דולר ב-19–2018, וב-2019-2019 הוא הוערך ב-298.5 מיליון דולר. מאמצי הסיוע של אוסטרליה באינדונזיה מתמקדים בעיקר בתשתיות, ממשל כלכלי, פיתוח אנושי ומדיניות חברתית, לרבות בתחום המשפט והצדק. תוכניות AusAID האחרונות כללו מימון לבנייה ושיפור של בתי ספר אסלאמיים, פרויקטים לשיפור הכבישים במזרח אינדונזיה ויוזמת התשתיות של אינדונזיה, שנועדו לשפר את תשתיות המים, התברואה והתחבורה דו"ח של משרד מבקר המדינה האוסטרלי בנושא תוכניות התשתית של אוסטרליה מצא כי אף על פי שהיו אפקטיביות, הן לא הצליחו לנהל ביעילות סיכונים, מה שתורם לעיכובים ביישום התוכנית.
התערוכה העולמית של פריז (1855)
התערוכה העולמית של פריז (בצרפתית: Exposition Universelle או, רשמית: Exposition Universelle des produits de l'Agriculture, de l'Industrie et des Beaux-Arts de Paris 1855, "התערוכה העולמית למוצרי חקלאות, תעשייה ואמנות יפה של פריז 1855") הייתה התערוכה העולמית הראשונה שנערכה בפריז והשנייה בעולם, לאחר "התערוכה הגדולה" שנערכה בלונדון ב-1851 והיוותה לה מודל. התערוכה התקיימה לאורך שדרות שאנז אליזה בין ה-15 במאי ל-15 בנובמבר 1855 וביקרו בה למעלה מ-5 מיליון איש. השריד הפיזי היחיד למבנים שאכלסו אותה הוא Théâtre du Rond-Point בפינת שאנז אליזה ושדרות פרנקלין דלאנו רוזוולט. מוזיאון הגרנד פלה הממוקם בין נהר הסן לשדרות, הוקם על חורבותיו של המבנה המרכזי של התערוכה, "ארמון התעשייה" (Palais de l'Industrie).
שאלנדה יאנג
שאלנדה דילוריס יאנג (באנגלית: Shalanda Delores Young; נולדה ב-29 באוגוסט 1977) היא יועצת פוליטית ופקידת ממשל אמריקאית, המכהנת כמנהלת משרד הניהול והתקציב מאז מרץ 2022. היא מונתה לתפקיד בידי נשיא ארצות הברית ג'ו ביידן, אחרי שמונה חודשים בהם כיהנה כסגנית מנהלת המשרד וכמנהלת המשרד דה פקטו.
טומאת כלים
סוגי הכלים
שבעה סוגי כלים המפורטים בתורה יכולים לקבל טומאה, וסוג שמיני נוסף מדברי חכמים:
כלי מתכת
לפי דעה מסוימת, לכלי מתכת יש חומרא נוספת, המבדילה אותם משאר הכלים, בכך שכאשר הם נטמאים ממת או מאדם שנטמא במת, אין טומאתם בדרגה פחותה יותר. לדוגמה: מת, נחשב ל"אבי אבות הטומאה" בעוד שאדם שנטמא ממנו על ידי נגיעה או נשיאתו נחשב כ"אב הטומאה", כלים שנגעו במת יחשבו באותה דרגה כמו המת עצמו - "אבי אבות הטומאה". מסיבה זו, סתם "כלים" בהלכות טומאה וטהרה הכוונה לכלי מתכת, שלהם חומרא מיוחדת. יש אומרים שדין זה קיים גם בשאר סוגי הכלים, פרט לכלי חרס.
כלי מתכת נחשב לכלי רק אם משמש לצורך כל שהוא, כמובן. לפי חידושו של רבי יוחנן גם כלי הנועד להשמיע קול נחשב לכלי. בתלמוד מובא כי כלי העשוי לנוי ולתכשיט נקרא גם הוא כלי אך רק לנוי אדם, ולא לנוי בהמה.
כלי זכוכית
גישה שנייה של רב אשי אומרת שהסיבה שכלי זכוכית מטמאים מגבם היא משום שכלי זכוכית הם שקופים ונראים תוכן כגבן, ולכן חשוב גם ה"גב" כ"תוך".
דיקטטורה
דִּיקְטָטוּרָה (בעברית: רוֹדָנוּת) היא שיטת ממשל שבה נשלטת המדינה על ידי מנהיג או קבוצת מנהיגים, המחזיקים בסמכויות שלטוניות כמעט או בכלל ללא מגבלות, כך ששלוש הרשויות – המחוקקת, המבצעת והשופטת נשלטות בצורה מוחלטת על-ידי ההנהגה. מקור המילה במוסד הדיקטטור הרומי שנבחר על ידי הסנאט הרומי במצבי חירום והוענקו לו סמכויות רחבות במיוחד.
היסטוריה
רבים הטילו ספק בהבדלים בין טיפוסים אלה של דיקטטורות. מאז מלחמת העולם השנייה סיווג הדיקטטורות התרחב וכלל סוגים נוספים: דיקטטורות של העולם השלישי, דיקטטורות תאוקרטיות או דתיות ודיקטטורות שושלתיות או משפחתיות.
התמוטטות הדיקטטורה
בשל אופייה של השיטה, ויתור מרצון של השליט על אחיזתו במושכות השלטון כמעט ואינו קיים, והמשטר מתמוטט בדרך כלל בשל אילוצים חיצוניים או פנימיים.
שיש קולר
קריירת משחק
השתתף בהתנדבות במספר רב של סרטי סטודנטים.
כמפיק וכמפיץ
קולר מחזיק (עם משה אדרי ודודי זילבר) בבלעדיות בזכויות ההסרטה של יצירת המופת "העבד" מאת חתן פרס נובל לספרות יצחק בשביס-זינגר.
פעילות נוספת בתחום
הוגה וממקימי האקדמיה הישראלית לקולנוע ולטלוויזיה ומקים איגוד הבמאים יחד עם דן וולמן ואחרים.
Meet Me at Our Spot
ביקורת
קלסי גרסיה, מ-Popsugar, אמרה שהשיר "הוא רצועה אלטרנטיבית עזה עם נימות אימו שמגיעות לרוח הזמן ודי בלתי נמנעת בטיקטוק".
יוני פרס
ביוגרפיה
לאחר ששב לישראל, היה רופא ומרצה בבית החולים הווטרינרי האוניברסיטאי בבית דגן. בשנת 1994 הקים את מחלקת חירום וטיפול נמרץ של בית חולים זה וניהל אותה במשך שלוש שנים.
בין השנים 1997–1999 כיהן כמנהל בית החולים הווטרינרי בבית דגן. לאחר שפרש מניהול בית החולים הווטרינרי התמקד בטיפול וטרינרי בכלבי נחייה לעיוורים.
אירן בראט
אירן בראט (במקור פרוינד, בהונגרית: Barát Irén; טמשוואר, 15 ביולי 1890 – בודפשט, 18 בינואר 1972) הייתה רופאה יהודייה-הונגרייה, פולמונולוגית, זוכת פרס המדינה (1970). אחותו של בלה בראט (1888–1945) שהיה אדריכל והיסטוריון אמנות.
הוא (שיר של שיר חיימוב)
רקע וכתיבה
השיר נכתב על-ידי הדס כהן, הולחן על-ידי מורן דוד והופק על-ידי המפיק הישראלי-קנדי עידו בריאן ריבלין.
השיר זכה למעל לחצי מיליון צפיות ביוטיוב, להשמעות רבות בתחנות הרדיו בישראל, ואף נכח במשך כ-5 שבועות בעשירייה הפותחת של המצעד השבועי של מדיה פורסט - מתוכם שלושה שבועות במקום הראשון.
נשי ובנות חב"ד
היסטוריה
מטרת הארגון היא העצמה נשית, בין השאר באמצעות לימודי תורה וחסידות. הרבי חלק נחרצות על עמדתם של זרמים מסוימים ביהדות שיש להגביל את לימוד התורה לגברים בלבד, וטען כי הלימוד הנשי של תורה וחסידות מספק תוכן ומשמעות לדרך החיים היהודית הנשית, על ידי הדגשת התפקידים והכוחות הנשיים הייחודיים.
בנוסף מפעיל הארגון תוכניות להבאת יופי התורה והמצוות לידיעתם של אחרים, בעיקר נשים ובנות, חסרות רקע יהודי או תורני.
די אידישע היים
רבעון 'די אידישע היים' הוא ביטאון שיוצא לאור על ידי 'נשי ובנות חב"ד' בשפת היידיש והאנגלית. העלון נכתב על ידי נשים והוא מיועד לנשים, הרבי נהג להגיה בקביעות את העלון לפני הוצאתו לאור - וזאת כדי לבטא את החשיבות שהוא ייקר למעמד האישה. שמו של העלון בתרגום לעברית הוא 'הבית היהודי'.
תנועת הנוער בת מלך
מדי שנה מתקיים 'כנס בת מלך' (בדרך כלל בתאריך פטירתה של הרבנית חיה מושקא שניאורסון, אשת הרבי מנחם מנדל שניאורסון) בבנייני האומה בירושלים. לכנס מגיעות הבנות מכל הסניפים בארץ יחד עם המדריכות או המורות שלהן בבית הספר. לכל כנס יש נושא משלו והוא מוצג בצורה אומנותית על במה בשילוב מסכים. התוכנית כוללת הצגות, ריקודים של סניפים נבחרים, נאומים, אמירת 12 הפסוקים, והחלטות טובות.
PowerBook
PowerBook (Macintosh PowerBook עד 1997) הוא משפחה של מחשבי מקינטוש ניידים שתוכננו, יוצרו ושווקו על ידי חברת "אפל" בשנים 1991–2006. במשך השנים קו מוצרי ה-PowerBook עבר מספר שדרוגים מקיפים ועיצובים מחדש, ולעיתים קרובות היה הראשון לשלב תכונות שיהפכו מאוחר יותר לסטנדרט במחשבים ניידים מתחרים. קו מוצרי ה-PowerBook היה מיועד בעיקר לשוק המקצועי. בשנת 1999 נוספה לקו משפחת מוצרי ה-iBook שהתמקד בשוק הביתי ובשוק החינוך.
סדרת PowerBook 100
הסדרה הראשונה של מחשבי PowerBook זכתה להצלחה רבה, ותפסה 40% מכלל מכירות המחשבים הניידים. למרות זאת, צוות הפיתוח המקורי עזב לעבוד בחברת קומפאק. כאשר אפל ניסתה להגביר את כוח העיבוד של מחשבים, היא סבלה מבעיות התחממות יתר של מעבד ה-Motorola 68040; הסדרה נאלצה להמשיך להשתמש במעבד Motorola 68030 המזדקן, שלא יכול היה להתחרות עם מחשבים ניידים מבוססי אינטל 80486 מהדור החדש יותר, שהושקו ב-1994. במשך מספר שנים, הושקו מחשבי PowerBook ו-PowerBook Duo חדשים שהציגו שיפורים מצטברים, כולל מסכים צבעוניים, אבל עד אמצע העשור, רוב החברות האחרות העתיקו את רוב התכונות של ה-PowerBook. אפל לא הצליחה להשיק PowerBook מצויד במעבד 68040 עד לסדרת PowerBook 500 ב-1994.
סדרת PowerBook G4
המנכ"ל הזמני סטיב ג'ובס הפנה את תשומת ליבו לעיצוב מחדש של סדרת PowerBook בשנת 2000. התוצאה, הושקה בינואר 2001, סדרת New World PowerBook, שעוצבה מחדש לחלוטין עם מארז טיטניום ומסך רחב בגודל 15.2 אינץ', המתאים לצפייה בסרטים בפורמט רחב. מחשבי הסדרה נבנו עם מעבד PowerPC G4, והם הוגדרו כ"מחשב העל הראשון שאתה באמת יכול לקחת איתך למטוס". הם היו קלים יותר מרוב המחשבים הניידים מבוססי PC, ובשל צריכת החשמל הנמוכה של מעבד ה-PowerPC הם החזיקו מעמד זמן רב יותר ללא טעינה. העיצוב התעשייתי שלהם הפך במהרה לסטנדרט שאחרים בתעשייה יפעלו לפיו, ויצר גל חדש של מחשבים ניידים בעלי מסך רחב.
ערפד מדומה
ערפד מדומה (שם מדעי: Megaderma) הוא סוג של עטלף קטן-בינוני במשפחת הערפדים המדומים ובו 2 מינים, שחיים בדרום-מזרח אסיה. הסוג הוקם בשנת 1812 על ידי הזואולוג הצרפתי אטיין ז'ופרואה סנט-אילר ובעבר נכלל בו גם ערפד מדומה רפאים. מקור השם, בתפיסה המוטעית שרווחה בעבר לפיה העטלפים הללו ניזונים מדם.
ערפד מדומה אף-דיסק
מצב
הערפד הדיסקתי מסווג על ידי הרשימה האדומה של IUCN במצב השימור סכנת הכחדה חמורה (CR), לאור טווח התפוצה המצומצם ביותר שאינו עולה על 5 קמ״ר, ומשום שלא נמצאו עדיין אוכלוסיות נוספות חרף סקרים איטנסיביים. האיום העיקרי על המין הוא אובדן בית גידול בדמות בירוא יערות; אף על פי שכל טווח התפוצה שלו שוכן בתוך אזור מוגן מבחינה חוקית (מקלט חיות הבר באלה-האלה), בפועל מתרחשת בתחומו כריתת עצים נרחבת לשימוש חקלאי והפרעות אנושיות אחרות. נכון לשנת 2021, המין אין עדיין פעולות ספציפיות לשימור הערפד הדיסקתי. אומדן האוכלוסייה העולמי אינו ידוע, אך עומד כנראה על מאות פרטים בלבד.
אהרן לוי (ראש מועצה)
משפחתו
היה נשוי לשרה מירל לבית זוננפלד, נינת הרב יוסף חיים זוננפלד, והתגורר בירושלים. לזוג ארבעה בנים. לאחר פטירתה בשנת 2007 נשא את הדסה אביצור.
אלברכט, דוכס בוואריה
ביוגרפיה
ב-3 בספטמבר 1930 התחתן אלברכט עם מריה דרסקוביץ', רוזנת טראסקוטיאן, בתם של דיוניס מריה דרסקוביץ', רוזן טראסקוטיאן ויוליאנה רוזה, נסיכת מונטנואובו, אולם למרות שאביו רופרכט, נסיך הכתר של בוואריה אישר את הנישואים, לא תאמו הנישואים את חוקי השושלת, ומשום כך ילדיו לא יכלו לקבל את תאריו.
בשנת 1955 מת אביו רופרכט, נסיך הכתר של בוואריה, ואלברכט הפך לראש בית ויטלסבאך. כמו כן הפך אלברכט לטוען לכתר הבריטי, אך כמו שאר המונרכים היעקוביטים מאז מותו של הנרי בנדיקט סטיוארט, לא ניסה לפעול כדי להשיגו.
אליפות העולם בראלי עונת 2021
שיטת הניקוד
בשלב ה-Power stage הניקוד ניתן לחמשת הנהגים המהירים ביותר במקטע האחרון של כל מרוץ. לנהג שסיים ראשון הוענקו 5 נקודות, למקום השני הוענקו 4 נקודות וכן הלאה. בעונה זו מוענק לראשונה ניקוד גם לקבוצות בגין ה-Power stage.
תיאו אנגלופולוס
סגנון ונושאים ביצירתו
אנגלופולוס ידוע בסגנון סרטיו האיטי והאלגורי. מבחינה צורנית, סרטיו מאופיינים בשוטים ארוכים מאוד, ורבים מסרטיו ארוכים גם הם. לדוגמה, מסע השחקנים, סרטו משנת 1975, אורך כמעט 4 שעות אך מכיל כשמונים שוטים בלבד. בסרטיו קיים רובד סמלי עשיר, כשפעמים רבות העלילה פחות מרכזית מהסמלים והדימויים שהדמויות מגלמות או מעלות.
מיילס טרנר
קריירה מקצועית
טרנר נבחר במקום ה-11 של דראפט ה-NBA 2015, על ידי אינדיאנה פייסרס. הוא נבחר לרוקי החודש של אזור המזרח ב-NBA עבור חודש פברואר 2016, לאחר שרשם ממוצע של 13.4 נקודות ו-6.6 ריבאונדים למשחק עם 51% קליעה מהשדה. בתום העונה נבחר לחמישיית הרוקיז השנייה של העונה.
באוקטובר 2018 חתם על הארכת חוזה באינדיאנה ל-4 עונות נוספות, עבור כ-72 מיליון דולר. בעונת זכה בתואר "מלך החסימות של ה-NBA", לאחר שרשם ממוצע של 2.7 חסימות למשחק. בעונת הודח עם הפייסרס בסיבוב הראשון של פלייאוף ה-NBA, בפעם החמישית ברציפות. בעונת 2020/2021 זכה במלך החסימות בפעם השנייה.
גטו קישינב
ההרג ההמוני ב-ויסטרניצ'ן
היהודים המרוכזים בגטו שימשו כמאגר כוח אדם לעבודות כפייה. אוטו אולנדורף, מפקד איינזצגרופה D, הורה לפאול צאפ להוציא להורג את ראשי היהודים בגטו. ב-1 באוגוסט 1941 בא למפקדת הגטו פאול צאפ, ותבע לקבל תוך שעות ספורות 250 גברים ו-200 נשים לצורכי עבודה. החיילים הרומנים אספו כאלפיים מועמדים שמוינו על ידי צאפ, כשהגרמני מעדיף גברים אינטלקטואליים ונשים יפות. הנבחרים יצאו לבסוף בליווי שלושה חיילים. צאפ הבטיח ליהודים, שהם נחוצים לעבודה. היהודים הוסעו במשאיות למקום, שנבחר על ידי צאפ ובו כבר נחפרו מראש שני בורות עגולים ועמוקים. את ההוצאות להורג ביצעו ארבע כיתות ובכל כיתה שישה עד שמונה חיילים - אחת הכיתות הייתה מורכבת מרומנים. לפי בקשתו של צאפ, על ההוצאות להורג פיקד סגן ברנהרד, מפקד פלוגת המשטרה התשיעית, שצורפה לאייזנצקומנדו 11A.
גזל הרכוש היהודי
כל מדרג הפיקוד הרומני עסק בהפקת טובות הנאה מהיהודים, מאחרון החיילים, שחטף כובע פרווה מראשו של יהודי לעיני קולונל קונסטנטינסקו ועד גנרל וויקולסקו, שטען בפני אנטונסקו, שהוא לוחם בשחיתות בכל כוחו, אך בעזבו את צ'רנוביץ לקח למזכרת שתי משאיות עמוסות שטיחים פרסיים.
שיירות המגורשים מהגטו
על כוונת השלטונות לגבי המגורשים אפשר ללמוד משתי הוראות. על פי הוראה, שהעביר קולונל יון פאלאדה, חייבים לשלוח ז'נדרם יומיים לפני מעבר שיירה, כדי שיעבור על מסלול השיירה ויכין כל 10 קילומטרים, בעזרת הז'נדרמריות המקומיות והנוער לפני הגיוס, בורות בגודל שיכול להכיל מאה גופות כל אחד. הבורות נועדו לקבורת היהודים שלא יהיו מסוגלים לנוע בקצב של השיירה או שחלו - ביהודים אלה צריך לירות ולהשליך לבורות. ההוראה השנייה הייתה קביעת מסלול העברת יושבי הגטו לטרנסניסטריה, המסלול שנבחר היה המסלול הארוך ביותר, שהוביל מקישינב לדניסטר, במקום לנוע במסלול בן 15 קילומטרים, עד למעבר ודול-לוי-וודה, בחרו להצעיד את היהודים במסלול בן 90 קילומטרים, צפונה לכיוון רזינה, מתוך כוונה להיפטר בדרך מכמה שיותר יהודים.
הרשויות החליטו שההובלה הראשונה תצא מהגטו ביום הכיפורים. באותו בוקר נכנסו לגטו מאות עגלות רתומים לסוסים. כשהיהודים שמעו על התוכנית ברחו רבים מהם. מפקד הגטו ועוזריו ניסו להרגיע את היהודים והבטיחו שלא יקרה להם שום דבר רע ושפינוי הגטו נועד לטובתם. ראש הוועד הצליח לדחות את הפינוי בכמה ימים. בינתיים נשלחה הודעה דחופה למנהיגים היהודים בבוקרשט בבקשה לעזרה. מאות מברקים, שנוסחו בשפה נסתרת ( "אבא חולה מאוד - שלח תרופות מיד") נשלחו לפדרציית הקהילות היהודיות של רומניה ולקרובי משפחה בבוקרשט. שיירת היהודים הראשונה יצאה מהגטו ב-4 באוקטובר, בסוכות. 1600 אנשים הובלו בעגלות בכביש שבין אורחיי ובין רזינה, לכיוון הדניסטר. כשהעגלות עזבו את קישינב היהודים נצטוו לרדת מהעגלות ל"בדיקות רפואיות". פקידי הבנק הלאומי הרומני נשלחו לשם וביקשו מכל היהודים לסחור בכל חפצי הערך שלהם תמורת כסף מיוחד שניתן להשתמש בו רק בשטחים הכבושים וזאת תחת האיום שמי, שינסו להסתיר את חפצי הערך שלהם, ימותו. כך נשדדו היהודים מכל חפציהם הנותרים.
א-דרעיה
היסטוריה
א-דרעיה נוסדה בשנת 1446. במאה ה-15 היו יישובים רבים בנג'ד ושימוש אינטנסיבי יותר בנווה המדבר. אבן דיר, ראש האד-דיר, שבט בני חניפה מהג'יר, רצה לנצל טוב יותר את הוואדי ובשנת 1446 הזמין את קרוביו, שבט מוראדה מאזור אל-קטיף שבמפרץ הפרסי, להתיישב כאן. הם ייסדו את ההתנחלויות מולאיביד וע'סיבה בגדה המזרחית של הוואדי וקראו לאתר החדש א-דרעיה, שכלל גם את כל היישובים שהיו ממוקמים על כארבעת הקילומטרים של הוואדי שהיה בין שני האתרים.
תל חפר
תקופת הברונזה
היישוב הקדום ביותר באתר נוסד בתחילת תקופת הברונזה הקדומה (כ-5,000 שנה לפני זמננו). לא נמצאו ממצאים משאר תקופת הברונזה הקדומה, אך כן נמצאו בקיבוץ מעברות הסמוך מערות קבורה מתקופת הברונזה הקדומה. עדויות לפעילות אנושים בתקופת הברונזה התיכונה I (בין 2200-2000 לפנה"ס) כוללות מספר כלי חרס. על יד מושב אלישיב שמצפון לאתר נמצאו מספר מערות קבורה מאותה התקופה. בנוסף נמצא בסמוך לכפר מונש מטמון ובו 37 כלי עבודה ונשק עשויים נחושת הכוללים גרזנים, מפסלות, מסור, רמחים, פגיונות ועוד. המטמון התגלה בשנת 1962. היישוב באתר התחדש באופן משמעותי בתקופת הברונזה התיכונה IIא (2000-1750 לפנה"ס). מיישוב זה נמצאו כלים האופייניים למערב ארץ ישראל, כמו גם מספר כלים מצריים. יישוב זה חרב בשריפה ועליו הוקם יישוב חדש. ייתכן וסיבת החורבן היא מסעו של פרעה סנוסרת השלישי לעיר "שכממ" (שהיא אולי העיר שכם), המתואר בכתובת ח'ו-סבך שנמצאה באבידוס שבמצרים. ביישוב החדש נמצא מבנה גדול, אולי ארמון, ששטחו כ-300 מטר רבוע. המבנה מתוארך לסוף התקופה. באתר נמצאו בסך הכל 12 כלים המשויכים לממלכה התיכונה במצרים מימי השושלת ה-12. זוהי הכמות הגדולה ביותר שנמצאה בכל אזור הלבנט ותגלית זו תרמה להבנת הקשרים בין הארץ למצרים בתקופה הזו. מתקופת הברונזה התיכונה IIב (1750-1550 לפנה"ס) נמצאו ממצאו ממצאים דלים ולכן משערים החוקרים כי בתקופה זו היה היישוב קטן ודל. בתקופה זו נבנה מסביב ליישוב קיר לבנים בעובי של 1.2 מטר. לא ניתן לדעת בוודאות אם היישוב היה מבוצר בחלקים מאוחרים יותר של תקופת הברונזה התיכונה משום שכאמור שוליו של התל נהרסו.
אליפות גרמניה בכדורגל 1914
אליפות גרמניה בכדורגל 1914 הייתה העונה ה-12 של התחרות. זו הייתה התחרות האחרונה לפני מלחמת העולם הראשונה.
צ'אנגשה
חלוקה מנהלית
הנציבות העירונית צ'אנגשה מנהלת 6 מועצות, נפה אחת ו-2 נפות עירוניות.
אנטואן שלחת
ביוגרפיה
שלחת כתב שני מחזות בערבית. הראשון, משנת 1991, נקרא "עאמוד אלכהרבא" ("עמוד החשמל"), השני משנת 2005 נקרא "מראיא" ("מראות").
מארק קסוביץ'
ההתערבות הרוסית בבחירות לנשיאות ארצות הברית
במהלך עדותו של קומי לא פרסם טראמפ כל תגובה, אך למחרת מתן העדות פרסם שורה של ציוצים שבהם האשים את קומי במתן עדות שקר בהיותו תחת שבועה. הוא חזר על טענתו באותו יום במהלך מסיבת עיתונאים משותפת עם אורחו, נשיא רומניה, ואף טען כי דבריו של קומי הוכיחו כי לא הייתה כל קנוניה משותפת בין מטה מערכת הבחירות שלו לממשלת רוסיה.
יהדות ליברלית (בריטניה)
לאחר 1933, כשאלפים רבים של יהודים גרמנים נמלטו מהנאצים אל בריטניה, הרדיקליות היחסית של הזרם הרתיעה אותם; אף כי הרפורמה הייתה הכח המוביל בגרמניה, היא פעלה תמיד בקהילות מאוחדות והייתה חייבת לנקוט עמדה שמרנית. ההגירה הגדולה תרמה מעט יחסית לגידול המתמשך של הליברלים הבריטיים, שנשענו בעיקר על הצטרפות ילידים. ב-1944 שינה ה-JRU את שמו ל"איחוד בתי-הכנסת הליברלים והמתקדמים" (Union of Liberal and Progressive Synagogues), וב-1949 הוא מנה אחת-עשרה קהילות. הדמות הבולטת בזרם בעשורים הבאים היה הרב ג'ון ד. ריינר, שלצד עבודתו כתאולוג והוגה דתי חיבר גם סידורי תפילה חדשים ב-1967 וב-1995. לצד שימוש גובר בעברית והשבת קטעים מסורתיים, הוא הכניס בהדרגה גם שפה עוקפת-מגדר. ב-1992 נוסח ואומץ מצע כולל חדש, "ארבעים ושניים החיובים של היהדות הליברלית". ב-2002 שינה ה-ULPS את שמו הרשמי ל"יהדות ליברלית". ב-2023 התפרסם כי הליברלים מתכוונים להתאחד עם הרפורמים בארץ לזרם אחד, "יהדות מתקדמת."
זיזף
ביולוגיה
הזיזפים מצויים באמריקה המרכזית והדרומית, מדרום מקסיקו עד לארגנטינה. בית הגידול שלהם מורכב מיערות גשם טרופיים, על גדות נחלים או בשטחים פתוחים של עשב יבש. במהלך היום הם ישנים במערות, גזעי עץ חלולים, תלוליות טרמיטים או בניינים, בתוך קבוצות המוניות שעשויות למנות אלפי זיזפים. הם יוצאים לתור אחר מזון בנפרד לפני השקיעה, ומבצעים מספר גיחות לאורך הלילה. הזיזפים הם יונקים אוכלי כל, ותזונתם העיקרית מורכבת מחסרי חוליות, חרקים, צוף ופירות (במיוחד גויאבה); המינים הגדולים בסוג ניזונים גם ממכרסמים קטנים וציפורי שיר.
עונת הרבייה מתרחשת באוקטובר עד פברואר והלידות מתרחשות בין אפריל למאי. הזיזפיות בקבוצה ממליטות צאצא אחד כמעט בו זמנית. הזיזף הצעיר נתלה על אימו בימים הראשונים ולאחר כשבוע מתחיל לחפש מזון בכוחות עצמו; הוא הופך לעצמאי תוך חודשיים ועוזב את קבוצת ההורים עם צעירים נוספים ליצירת קבוצות חדשות.
מינים
בסוג זה 4 מינים:
שמואל קרלין
שמואל (סם) קרלין (באנגלית: Samuel Karlin; 8 ביוני 1924 – 18 בדצמבר 2007), היה מתמטיקאי אמריקאי יהודי באוניברסיטת סטנפורד בסוף המאה ה-20.
ביוגרפיה
קרלין חיבר עשרה ספרים ויותר מ-450 מאמרים. קרלין היה חבר באקדמיה האמריקאית לאמנויות ומדעים, באקדמיה הלאומית למדעים , ובאגודה הפילוסופית האמריקאית. הוא זכה בפרס לסטר ר. פורד בשנת 1973. בשנת 1989, הנשיא ג'ורג' ווקר בוש העניק לקארלין את המדליה הלאומית למדעים "על מחקרו הרחב והמדהים בניתוח מתמטי, תורת ההסתברות וסטטיסטיקה מתמטית, וביישום הרעיונות הללו בתחומי כלכלה מתמטית, מכניקה וגנטיקה של אוכלוסיות". ב-2002 הוא נבחר לעמית כבוד של המכון לחקר ביצועים ומדעי הניהול.
אושנה
מבחינה מוניציפלית המחוז מחולק ל-11 אזורי בחירה. בבחירות אחרונות שנערכו בשנת 2020 בכל האזורים נבחרו נציגי SWAPO שהיא המפלגה השולטת במדינה. בין היתר לפרלמנט המקומי נבחר אדולף היטלר אונונה.
מירי ארנטל
מרים (מירי) ארנטל (נולדה ב-אוגוסט 1950) היא מייסדת עמותת זכרון מנחם, המרכז הישראלי לתמיכה בילדים חולי סרטן ובני משפחותיהם, וכלת פרס ישראל למפעל חיים בשנת תשע"ט (2019).
ביוגרפיה
בנה הבכור, מנחם חלה בגיל שנה בסרטן הדם, ונאבק מעל 14 שנה במחלה. לאחר מותו בשנת 1990, החליטו ארנטל ובעלה חיים ארנטל להקים עמותה שתעניק תמיכה וסיוע לילדים חולים ולמשפחתם, לאור הניסיון הרב שצברו על בשרם.
מירי, שנולדה וגדלה בירושלים, מתמודדת לאורך חייה עם מחלת הפוליו של אחיה הצעיר צבי. עוד בילדותה הייתה מתנדבת במוסד שיקומי בעזרה לחולים ובסיוע למשפחות מצוקה. בני הזוג ארנטל ממשיכים להתמודד עם אתגרים רבים גם בימים אלה, כשנכדתם נולדה עם תסמונת נדירה שבעקבותיה היא מרותקת לכיסא גלגלים.
במוצאי יום העצמאות בשנת 2019 הוענק לזוג ארנטל ולעמותה פרס ישראל למפעל חיים, בנימוקי ועדת הפרס נכתב: "משימת חייהם - לעשות הכל למען חולי הסרטן ומשפחותיהם, להוציא אותם מהכאב, מהפחד ומהסבל למקום שמח ומלא תקווה".
חיים אישיים
ארנטל נשואה לחיים ארנטל, אם לשישה, מתגוררת בשכונת בית וגן בירושלים.
זיזף אוזנן
זיזף אוזנן (שם מדעי: Macrotus) הוא סוג של עטלף במשפחת הזיזפיים, הכולל 2 מינים, החיים באמריקה הצפונית. הסוג תואר מדעית לראשונה בשנת 1843 על ידי הזואולוג הבריטי ג'ון אדוארד גריי, ומשמעות שמו המדעי היא ״אוזניים גדולות״.
דמיטרי לויצקי
דמיטרי לויצקי (ברוסית: Дмитрий Григорьевич Левицкий; 1735 – 16 באפריל 1822) היה צייר רוסי ממוצא אוקראיני מתקופת עידן האורות, בלט בציור פורטרטים.
ערפד מדומה אף-לב
פעילות וציד
לערפד הלב שתי שיטות ציד: מארב וסריקה אווירית. בשיטה הראשונה, הערפד נתלה הפוך על ענף עץ או מוט בגובה חצי מטר עד 3 מטר ואורב לחרקים שחולפים בסמוך אליו. במהלך ההמתנה לחרק מזדמן, הערפד מבצע עם הגוף סיבוב של 180 מעלות סביב ציר הרגל כדי לסרוק עם העיניים והאוזניים את השטח שתחתיו מכל הכיוונים. לאחר שאיתר חרק, הוא טס וחוטף אותו במהירות של 5 שניות לכל היותר וחוזר למקום המארב בשביל לאכול אותו; אם הערפד פספס את החרק, הוא עשוי לבצע מספר ריחופים סביבו עד לכידתו. בשיטה השנייה, הערפד מרחף באוויר בדומה לנץ ואוסף חרקים שרוחשים על העלווה או רודף אחריהם באוויר למרחק של עד 20 מטר (כ-10 שניות טיסה). שתי שיטות הציד תלויות בעונה: מארב נמצא בשימוש בעיקר בעונה היבשה שבה המזון מצומצם, ואילו סריקה אווירית מתרחשת בעיקר בעונה הגשומה שבה יש מזון בשפע.
קים סונג-קיו
קים סונג-קיו (בקוריאנית: 김성규; ) הוא זמר-יוצר ושחקן דרום קוריאני. משמש כמנהיג בלהקת הבנים הדרום-קוריאנית Infinite, הנמצאת בניהול חברת התקליטים Woollim Entertainment. סונג-קיו ביצע את הופעת הבכורה שלו כזמר סולו ב-7 בנובמבר 2012 עם הוצאתו לאור של אלבומו הראשון בשם Another Me ב-12 בנובמבר 2012. הוא הוציא לאור את אלבומו השני, 27, ב-11 במאי 2015.
אלמודנה גרנדס
חיים אישיים ומותה
גרנדס נישאה למשורר לואיס גרסיה מונטרו ב-1994, איתו נולדה לה בת אחת. מנישואים קודמים היה לה בן אחד.
הסכם יאשי
רקע
במהלך המאה ה-18 הפכה רוסיה לאויבת העיקרית של האימפריה העות'מאנית. בסדרת קרבות שנמשכו לסירוגין במשך כמה עשרות שנים הצליחו הרוסים לכבוש שטחים נרחבים, ובסופו של דבר נאלצו העות'מאנים לחתום על הסכם זה. ההסכם שנחתם ביאש סיים את המלחמה העות'מאנית-רוסית (1787–1792).
אייפון XS
קבלה ותפוצה
המכשירים הושקו ויושקו בהדרגה במדינות ברחבי העולם.
חפיי
חֶפֵיי (בסינית: 合肥; בפין-יין: Héféi; מילולית: "צומת נהרות פיי") היא נציבות עירונית, עיר הבירה והעיר המאוכלסת ביותר במחוז אנחווי שבמזרח הרפובליקה העממית של סין. העיר מהווה את המרכז הפוליטי, הכלכלי והתרבותי של מחוז אנחווי. על פי מפקד האוכלוסין משנת 2020 אוכלוסיית הנציבות העירונית מנתה כ-9.37 מיליון תושבים, מתוכם כ-5.1 מיליון בשטח האורבני.
גאוגרפיה ואקלים
חפיי משתרעת על פני 11,473 קמ"ר במרכז מחוז אנחווי, כ-400 ק"מ צפון-מערבית לעיר שאנגחאי. השוכן בדרום-מזרח הנציבות הוא אחד מאגמי המים המתוקים הגדולים בסין. הטמפרטורה השנתית הממוצעת בחפיי היא 16.18 מעלות צלזיוס. כמות המשקעים השנתית בעיר היא בסביבות 1,000 מילימטרים, כאשר מרבית הגשמים יורדים בין מאי עד אוגוסט.
התער של הנלון
העיתונאי והפרשן הפוליטי עמית סגל השתמש במבנה מליצי זה וטען כי, "בכל פעם שאתם צריכים להכריע אם מהלך פוליטי הוא בית הקלפים או פולישוק – זה פולישוק".
תחנת הרכבת המרכזית של אוטרכט
התחנה ממוקמת במרכזה של אוטרכט. בשנת 2014 היו בה 14 רציפים ועברו בה מדי יום 285,000 נוסעים. למעלה מ-900 רכבות יוצאות ממנה או עוברות בה מדי יום. הן פועלות בקווים לכל רחבי הולנד, וכמו כן יוצאות מהתחנה רכבות אל ערים בשווייץ, גרמניה, צ'כיה, פולין ודנמרק.
בריסטול 406
בריסטול 406 (באנגלית: Bristol 406) היא מכונית סלון-קופה יוקרתית, מתוצרת יצרנית המכוניות הבריטית בריסטול אשר יוצרה בין השנים 1958–1961. בסך הכל יוצרו 174 יחידות. הבריסטול 406 הוצגה לראשונה בשנת 1957, והייתה האחרונה בסדרת ה-400, אשר יוצרה עם מנוע של חברת ב.מ.וו הגרמנית.
המסור X
ליהוק
באוקטובר 2022, אושר לטובין בל למלא את תפקידו של ג'ון קרמר / ג'יגסו. בדצמבר 2022, סיננוב מקודי לונד, סטיבן ברנד ומייקל ביץ' הצטרפו לקאסט בתפקידים לא ידועים. שוני סמית' חוזרת על תפקידה כאמנדה יאנג. באותו חודש נוספו לצוות השחקנים רנטה ואקה, פולט הרננדה, ג'ושוע אוקמוטו ואוקטביו הינוג'וסה.
צילום
הצילום העיקרי התרחש מסוף אוקטובר 2022 עד פברואר 2023 במקסיקו סיטי. מיקום זה היה יציאה משמונת הסרטים הקודמים שצולמו כולם בטורונטו, למעט הסרט הראשון בסדרה, שצולם בלוס אנג'לס.
דוב קודיאק
משקל
דובי קודיאק מעטים נשקלו בטבע, ולכן חלק מהמידע אודות משקלו הממוצע מבוסס על הערכות. ממוצע המשקל של נקבות נע בין 225 ל-315 ק"ג, ואילו אצל הזכרים הוא נע בין 550 ל-750 ק"ג, אך ישנם פרטים בודדים במשקל גדול יותר. הנקבות, קטנות בדרך כלל בכ-20% וקלות בכ-30% מהזכרים. במהלך סוף הקיץ והסתיו, עלולים דובים החיים בשבי לעלות במשקל בצורה משמעותית, אף יותר מאלו החיים בטבע.
תפוצה ושימור
למרות שהשם דוב קודיאק משמש לעיתים נפוצות לתיאור כל מיני הדב החום שלחופי אלסקה, תת-המין מצוי רק באיי הארכיפלג קודיאק. מספר דובי הקודיאק הוערך בשנת 2005 כעומד על סך 3,526 פרטים. בשנים שלאחר מכן, מספר הפרטים התרבה באטיות.
חטיפות בסין
חטיפות ילדים
הנושא קיבל תשומת לב במערב בעקבות הסרט הדוקומנטרי "חיים עם לבבות מתים" (Living with Dead Hearts) משנת 2011, והסרט העלילתי "יקירי" משנת 2014, המבוסס על מקרה אמיתי.
שישי בחמש (חברת החדשות)
היסטוריה
התוכנית קיבלה את האריזה הגרפית שלה בספטמבר 2020. לפני כן היה שימוש בפתיח משדר מיוחד.
זיזף איפנמה
תיאור
הפרווה של זיזף איפנמה גסה, צפופה ורכה; באזור החזה והזרועות היא דלילה למדי, ולעיתים נוצרים קטעים של עור חשוף. צבעה הכללי חום אפרורי, חאקי, בז׳ או חום זהוב. על הכתפיים יש כתמים לבנים. הכנפיים שחורות. הפנים, הזרועות והרגליים בצבע בורדו או ורוד. האוזניים והעיטור האפי בצבע צהוב, כתמתם או ורוד.
ביולוגיה
כיתר העטלפים, זיזף איפנמה פעיל בלילה ומבלה את היום בשינה במערות ועצים חלולים. הזכרים והנקבות חיים בגבהים שונים: הזכרים בשפלות נמוכות מתחת ל-250 מטר מעל פני הים, והנקבות באזורים גבוהים יותר. זיזפי איפנמה נודדים מדי שנה בין השפלות להרים בהתאם לכמות המשקעים, הטמפרטורות וזמינות המזון. יש העדפה לטמפרטורה מתונה של 16–23 מעלות צלזיוס, וכמות משקעים שנתית של 1,500 מילימטר ומעלה. דפוס הנדידה שלו דומה לסוגים מסוימים של קיכליים והוקיים.
בית הספר יהל"ם
מקצועות הלימוד
רשימת מקצועות הלימוד כוללת:
אוצרות יהודיים
אוצרות יהודיים ואידישע אוצרות הם שמם של תקליטורים של אברהם פריד, ביידיש ובעברית, 2 תקליטורים בכל שפה; ובהם הוא שר לקט משירי הרב יום טוב עהרליך. שירים אלו בנויים כבלדות, בעלי טקסט ארוך, בדרך כלל סיפור בחריזה, ומלודיה פשוטה וקליטה. ב"אידישע אוצרות" פריד שר כבמקור, ביידיש, ובאוצרות יהודיים השירים תורגמו לעברית. תקליטים אלו זכו לפופולריות רבה במגזר החרדי, בעיקר הראשון שבהם. בין השירים הבולטים: יעקב, התורה והאומות, יוסף מוקיר שבת ועקיבא.